Periódico Barrios

Exposición: "Rodeira Monocolor"
2016-09-26 - 2016-12-31 | Policlínico Sáenz Díez, c/Sáenz, Díez, 33, Ourense, Ourense, 32003, España
Rodeira en b/n, ou monocolor, é unha apreciación persoal do fotografo J.L Diz (O Carballiño, 1950) que a retratou, xa que a praia de Rodeira, en Cangas do Morrazo, en realidade ten cor.
As cores de identidade de Rodeira son basicamente azul e amarelo: Azul por o mar que ten ó fronte e parcialmente a cobre todos os días, e amarelo das súas finas areas que bisbisean ó paso da ondas que morren nas beiras.
A alteridade póñena as diferentes xentes que alí se concentran día a día durante o verán, cos seus tecidos multicolores, sombrillas publicitarias, etc. e ten que ser de novo o remate da temporada a que lle restitúa a súa orixinaria identidade de cores.
A exposición pódese ver no Policlínico Sáenz Díez de 9 a 13 e de 16 a 20 horas.

Exposición: "Experimenta 10+1"
2016-10-10 - 2016-12-11 | Centro Cultural Marcos Valcárcel da Deputación, r/ Progreso, 30, Ourense, Ourense, 32003, España
No Centro Cultural “Marcos Valcárcel” da Deputación de Ourense vén de inaugurarse a exposición “Experimenta 10+1”, un proxecto expositivo colectivo no que os artistas xogan co espazo, coa cor, o volume, a forma e a percepción do espectador.
Pintura, escultura, debuxo, instalación, e mesmo vídeo, reflicten toda a multidisciplinariedade da arte contemporánea nas obras de Chelo Matesanz, Mónica Alonso, Din Matamoro, Sara Coleman, Suso Fandiño, Berta Cáccamo, Hector Francesch, Mónica Trastoy, Mar Vicente e Rubén Fernández Castón, ademáis da peza de Adriana Pazos e María Roja, que ademais da acción artística en directo «Dasein», realizada no acto inaugural, compleméntase cunha vertente expositiva. Comisariada por Paula Cabaleiro e asistida por Íñigo Rodríguez, esta exposición trata de provocar un diálogo co espectador, cuestionando os límites da pintura dende diversas liñas experimentais.
«O expandido fai referencia, entre outras cousas, á multiplicidade de medios e fórmulas que se poden utilizar na arte, facendo alusión á globalización do mundo, pero tamén aos medios que o desenrolo puxo ao servizo dos creadores. Falaba a crítica norteamericana Rosalind Krauss de cómo “categorías –xéneros- como a escultura e a pintura foran amasadas, estendidas e retorcidas nunha demostración extraordinaria de elasticidade, unha exhibición da maneira en que un termo cultural pode estenderse para incluír case calquera cousa”, dixo Paula Cabaleiro, comisaria da mostra. Esta elasticidade e extensión, sen chegar a romperse, é dicir sen deixar de ser escultura, pintura, fotografía u outros, é o que posibilita a “rotura” ou desestimación do límite.
Esta mostra recolle unha mestura multixeracional de 12 experimentos artísticos, 12 modos de pintar (de xeito expandido), 12 maneiras de proceder, de crear e rachar categorías. A pintura como transgresión do propio xénero, a escultura como medio para transformar a percepción do espazo, a luz como materia dúctil e o espectador como axente participativo na obra. O resultante do acto pictórico expándese nunha materialización da imaxinería visual a través da cor, integrando o movemento, o percorrido e as sensacións como elementos construtores. As superficies québranse, ábrense e retórcense, a cor fuxe dos lindes, vólvese luz, corpo e movemento, no que para o artista é un acto de liberación do plano.
“Xogamos coa provocación. A emoción maniféstase en cada cor, en cada contraste, en cada espazo, e nesta posta en escena da pintura expandida cada elemento está suxeito a outro sendo, por tratarse da suma de elementos reais e virtuais, difícil de premeditar con completo control. A instalación, o vídeo e os novos medios irrompen nesta pintura contemporánea para acadar unha maior transformación do lugar, da súa dimensión e da súa forma, rachando a lectura lineal, sen un comezo nin un final”, destacou a comisaria da mostra.
Esta pintura-video-instalación xenera un espazo alterado, onde a obra cobra un corpo-obxectual no que o espectador está inserto, “entra á obra”. Esa condición de estar dentro da “obra” é o que permite ser percibida por todos os sentidos e trasladar ao observador ao espazo que pretende o artista, un espazo ritual, sensorial e irracional, explicou Paula Cabaleiro.

Exposición no Museo da Limia
2016-10-28 - 2016-12-31 | Museo da Limia, Rúa Celanova, 63, Vilar de Santos, Ourense, 32650, España
O Museo Etnográfico da Limia, situado en Vilar de Santos, seguindo co seu proxecto de participación e colaboración veciñal, vén de abrir ao público unha nova exposición, con aportacións de xente da Limia.
Trátase dunha colección particular de monecas, cuxos titulares dos elementos expositivos son Sara Dacal e Pachi Fontarigo.
Os interesados poderán ver a dita exposición dende xa, ata o mes de decembro do ano en curso.
Horarios de visita: sábados e domingos de 11.00 h a 13.30 h e de 15.30 h a 18.00 h.

Exposición XX Certamen "Viña do Campo"
2016-10-31 - 2016-11-30 | Restaurante El Coto, r/Reza, 11, Ourense, 32002, España
Del 31 de octubre y hasta el 30 de noviembre, permanecerá abierta al público en Restaurante El Coto la exposición de los mejores trabajos del XX Certamen Fotográfico “Viña do Campo”, patrocinado por Bodegas Docampo e incluida en la programación del Outono Fotográfico.
En dicha exposición, integrada por quince fotos, participan las siguientes obras: el primer premio “Pasado”, de Pablo Pérez Herrero (Urretxu Guipuzcoa); el segundo premio, “Nocturna espiral” de Juan Miguel Ortuño Martínez (Yecla-Murcia), y el tercer premio “Equilibrio” de David Martín Pinto (Cantalpino-Salamanca).
Además forman parte de esta muestra las fotos finalistas: “Las nieves”, de Angel Benito Zapata (Logroño); “Agarrado”, de Francisco José Fernández Hernanz (Madrid); “Unica” de Magdalena Ezcurra Gondra (Bilbao); “Mara” de Miguel Angel Robredo Abad (Logroño-La Rioja); “Contacto” de Miguel Somovilla Campillo (Sueca -Valencia); “Olvidadas” de José Arechaga Alvarez (Colindres – Cantabria); “Hojas” de Mercedes Bosquet Herreros (Ourense); “Sarmiento con pájaro” de José Reyes Belzunce (Sant Boi de Llobregat-Barcelona); “Ciudad del Vino” de Richard Le Manz (León); “Bañadas por el sol” de Isabel Janeiro Touriño (O Carballiño); “Sin título” de Santi Viladrich Pujol (Manresa-Barcelona); “Paisajes del vino” de José Ramón Luna de la Osa (Tarancón-Cuenca).

Exposición OF: "Kosmos"
2016-11-02 - 2016-11-29 | Espazo de Arte de Roberto Verino, rúa do Paseo, 15, Ourense, Ourense, 32003, España
O Outono Fotográfico suma este ano unha nova sala de exposicións en Ourense. O Espazo de Arte Roberto Verino, situado na transitada rúa do Paseo é o lugar escollido polo festival para expor unha «sublime proposta que se enmarca de cheo na temática do festival deste ano, o Dentro-Fóra» di Vítor Nieves, curador da Sección Oficial, que asegura que «é unha mostra que xoga co que se cadra é a postura máis deontolóxica da fotografía: a luz e a interacción desta no espazo».
Na sala poderán verse diferentes pezas en variados formatos. Algunhas delas serán imaxes seriadas que documentan o percurso da luz. Acompañan a estas fotografías unha peza de vídeo na que dun xeito contemplativo se vai debullando a ocupación da luz nos espazos e a contemplatividade de Bisbal na construción do ensaio, que pon de manifesto un outro xeito de facer arte que contrasta coa rapidez consumista que impera no mundo da fotografía contemporánea.
«Kosmos» é a documentación do transcurso da luz, mais tamén do silencio e a inmobilidade. A artista, logo dunha minuciosa observación da súa contorna máis próxima, decatouse do que acontecía nas paredes: un espectáculo de luces e sombras «en danza co movemento cósmico, a luz escinifica o seu devir integrado diariamente con perfecta exactitude, estamos por tanto a falar da elocuente manifestación do Kosmos grego» di Marta Bisbal que explica como hai unha orde esencial que o permea todo.
Malia ser o primeiro ensaio da autora, xa ten percorrido varios espazos expositivos como a Kursala de Cádiz, o Museu Abelló, o Pati Llimona de Barcelona ou The Showroom de Madrid. Alén diso, «Kosmos» foi seleccionado en diversos festivais do mundo, como os Encontros da Imagem de Portugal, o International Photo Awards de Moscú, o Athens Photo Festival, o Concurso Ibero Americano Nexofoto, Art Photo BCN ou Descubrimientos de PhotoEspaña.
A exposición inaugurarase o mércores 2 de novembro ás 7 da tarde, e poderá visitarse en horario comercial até o 29 de novembro.

Exposición "Etiopía, 13 meses de esplendor"
2016-11-02 - 2016-11-30 | Sala dos 15 anos Amencer, Praza Don Bosco-1, baixo, Ourense, Ourense , 32003, España
A asociación Amencer presenta a exposición «Etiopía, 13 meses de esplendor». Unha ollada a outra cultura, indo de extremo a extremo de Etiopía, para poder facer pequenas paradas e saborear un pouquiño da súa grande riqueza: máis de 81 dialectos, mestura de culturas, contraste de paisaxes… reflectido a través de 29 instantáneas que nos permiten decatarnos da singularidade deste país e que nos ofrecen a posibilidade de abrir un pouco máis os nosos ollos de cara a outras realidades. Cada foto está acompañada dunha breve reseña ou explicación.
A mostra poderase visitar do 2 ao 30 de novembro na Sala dos 15 anos da asociación xuvenil, en horario de luns a xoves de 10 a 13 h e de 17:30 a 20h e venres e sábados de 10 a 13 h e de 17 a 21 horas.

Exposición: "Via Iacobitana"
2016-11-02 - 2016-12-25 | Centro de Coñecemento La Molinera, r/ do Abrevadeiro, 1, Ourense, Ourense, 32002, España
A exposición «Via Iacobitana» é unha nova expresión da creatividade contemporánea vinculada á cultura xacobea. Varios fotógrafos galegos que se transforman
en eventuais peregrinos percorren os camiños de Santiago en Galicia e mostran, coa súa particular visión, as sensacións persoais que lles suxire a ruta elixida. Á visión da paisaxe circundante, cambiante segundo a época do ano, variable segundo o tempo atmosférico e a luz, súmase a vivencia da propia peregrinación e o legado cultural que atesoura, coa presenza de cada un dos camiños, do seu rico patrimonio histórico e dos peregrinos que cada ano percorren a Via Iacobitana que os conduce a Compostela.
Cada un destes artistas recolle nas súas imaxes todo un mundo que pasa e permanece, uns camiños vivos, plenos de evocacións e propostas. Rutas de peregrinación a Santiago ao alcance de todo aquel que se fai peregrino e que desexa sentir en carne propia unha experiencia milenaria que o vincula a unha xeografía sagrada única, a un itinerario universal e aberto, berce da cultura occidental e expresión refinada dunha civilización en marcha.
Coas imaxes propostas por Via Iacobitana, evidénciase unha vez máis a multiforme esencia do Camiño de Santiago, o sentido xeneroso e aberto da peregrinación
xacobea, o seu inesgotable e imantador poder de sedución. A sensibilidade artística e a profesionalidade dos fotógrafos que participan na mostra, cativados polos
potenciais e valores dunha experiencia única, forxan un novo legado iconográfico que transcende o instante efémero no que se realiza cada fotografía, para formar
parte dun conxunto perdurable, o legado xacobeo, un tesouro en permanente estado de recreación e renovación.
A exposición pódese visitar no Centro de Coñecemento de La Molinera do 2 ao 25 de novembro, en horario de 08:00 a 20:30 horas de luns a venres.

Exposición: "Cumplicidades"
2016-11-07 - 2016-11-29 | Sala de Exposicións de Verín, r/Irmáns La Salle, Verín, Ourense, 32600, España
Ata o día 29 de novembro , a Sala de Exposicións de Verín acolle a mostra fotográfica “Cumpricidades”, exposición colectiva sobre a temática do outono composta por obras dos fotógrafos Lamartine Dias, Humberto Ferreira, Paula Dias, Sergio Crespo, António Souza, João Madureira, Fernando Ribeiro.
O Outono Fotográfico é o festival galego de fotografía, decano da Península Ibérica, e chega en 2016 á súa 34ª edición coa temática Dentro/Fóra. A Lumbudus participa neste certame coa exposición colectiva titulada “Cumplicidades”, reflexo das formas de mirar sobre a temática do Outono de múltiples artistas.
Sala de Exposicións de Verín. Horarios: luns a venres, 17:30 h a 20:30 h; sábados, 10:00 h a 14:00 h e 17:00 h a 20:30 h.

Exposición: "Manuel Mª, beleza, amor e compromiso"
2016-11-17 - 2016-11-30 | Ateneo de Ourense, av. Habana, 25, baixo, Ourense, Ourense, 32003, España
O vindeiro día 17, xoves, ás 19:00 horas, o Ateneo de Ourense inaugura a exposición «Manuel Mª, beleza, amor e compromiso. 1929-2004».
Esta exposición enmárcase na programación de actividades conmemorativas das Letras Galegas 2016 posta en marcha desde a Xunta de Galicia, por iniciativa conxunta da Consellería de Cultura –a través das secretaría xerais de Cultura e de Política Lingüística– e mais da Casa-Museo Manuel María.
Dun xeito ameno e gráfico, a mostra aborda a personalidade do autor e a evolución da súa obra ao longo das distintas etapas vitais. A identificación do poeta coa terra e a paisaxe, o seu compromiso coa lingua galega, a súa faceta de clásico e precursor da vizosa literatura infantil galega da que hoxe gozamos, a súa participación na vida política, a súa poesía intimista ou a variedade de xéneros literarios son algúns dos aspectos nos que afonda a mostra.
Permanecerá no Ateneo de Ourense ata o vindeiro día 30 de novembro para difundir a traxectoria vital e literaria do poeta da Terra Chá.

Exposición OF: "City portraits" de Víctor Enrich
2016-11-17 - 2016-12-04 | Museo Municipal de Ourense, Rúa Lepanto, nº 8, Ourense, Ourense , 32005, España
Este ensaio chega ao Outono Fotográfico da man do festival Encontros da Imagem (Braga, Portugal) co que o festival galego ten desde hai anos unha parcería e un camiño común feito a base de colaboracións de distinta índole. Un dos intercambios establecidos entre os dous festivais, é cedérense entre eles o Premio de cada ano. É por este motivo que o Emergentes DST fai parte da programación do Outono Fotográfico, e o Premio Galicia de Fotografía Contemporánea é integrado no ciclo de exposicións
dos Encontros da Imagem. O traballo de Víctor Enrich foi o elexido entre decenas de ensaios fotográficos na pasada edición do festival luso.
«City portraits (2007-2012)» é unha serie de imaxes resultado da selección dunha máis ampla reportaxe fotográfica realizada durante unha viaxe que durou seis anos e que levou a Víctor Enrich a visitar a Europa central e o Medio Oriente.

Exposición OF: "Memory lab of happiness"
2016-11-17 - 2016-12-04 | Museo Municipal de Ourense, Rúa Lepanto, nº 8, Ourense, Ourense , 32005, España
Outono Fotográfico na súa Sección Oficial, como xa é costume, alén de procurar artistas que traballen co tema de cada edición, tamén pon en valor propostas curatoriais convidando a curadoras/es especializadas en fotografía contemporánea e con ampla e recoñecida traxectoria avalada por outros festivais internacionais ou espazos expositivos especializados na fotografía.
Neste caso, Ângela Ferreira, directora artística do festival internacional Encontros da Imagem, curadora independente
e artista visual, trae para o Museo Municipal a convite do festival galego unha colectiva conformada por 17 ensaios de varios artistas que participaron na open call do
festival luso. A mostra pretende dar múltiples visións sobre a felicidade desde DENTRO e desde FÓRA, desde o íntimo e desde o universal. Respondendo deste xeito ao desafío feito pola súa curadora de pensar dunha maneira crítica sobre o lugar da Memoria e a Felicidade na actualidade.
Chega deste xeito ao 34º Outono Fotográfico un plantel de artistas que malia ser consideradas «emerxentes» teñen xa un longo percorrido por innumerábeis festivais de todo o mundo ademais de contar cunha morea de exposicións e até publicacións. Reafirmamos deste xeito a vontade de apoiar a artistas revelación a través dunha chamada pública xerando oportunidades de exposición e proxección.
Artistas que veñen sumar xunto coas outras 91 exposicións desta edición unha aposta firme pola fotografía contemporánea nun sólido proxecto como é este festival que tanto ten aportado á fotografía e á arte no noso país.

Exposición OF: Colección fotográfica de nu masculino
2016-11-17 - 2016-12-04 | Museo Municipal de Ourense, Rúa Lepanto, nº 8, Ourense, Ourense , 32005, España
Alexis W. é un artista que traballa baixo a etiqueta do que se coñece como arte de xénero. Leva toda unha vida dedicada a investigar os límites do xénero, da identidade, da sexualidade, e de todos eses conceptos que non son máis que un constructo social e que el deconstrúe con cada serie.
O artista xa foi un convidado estrela na Sección Oficial da 32 edición do Outono Fotográfico, na que pola temática (Identidade/Alteridade) non podiamos pasar o seu traballo por alto. Volve nesta ocasión ao festival cun traballo que sen ser da súa autoría define a súa traxectoria na arte contemporánea. Alexis alén de ser artista
é coleccionador de arte, e unha colección destacábel do seu haber é a que nos apresenta no Museo Municipal. Leva coleccionando fotografía de nu masculino desde incluso antes de ser artista. Isto deu unha prolífica compilación na que hai desde fotogravados, diapositivas, postais, negativos de vidro… auténticas xoias que en moitos casos son pezas únicas de autoría descoñecida que posta en conxunto reflexiona sobre a historia da representación do corpo.

Exposición OF: "A Man Verde"
2016-11-23 - 2016-12-18 | Centro Cultural Marcos Valcárcel da Deputación, r/ Progreso, 30, Ourense, Ourense, 32003, España
O Centro Cultural “Marcos Valcárcel” da Deputación de Ourense estrea unha nova exposición “A Man Verde”, un traballo conxunto do pintor, Tonho Ferreiro e do fotógrafo, Rubén Vilanova, que se enmarca dentro do Outono Fotográfico e que se poderá visitar ata o 18 de decembro.
A presentación desta mostra e do catálogo tivo lugar este mércores, acto no que participou o vicepresidente da Deputación de Ourense, Rosendo Fernández; o coordinador do Outono, Xosé Lois Vázquez; o director do Centro Cultural, Francisco González; e os dous artistas.
Rosendo Fernández dixo que para a Deputación de Ourense é “un orgullo contar coas obras de artistas ourensáns neste edificio eminentemente cultural, no marco do Outono Fotográfico que abre a cultura aos cidadáns”.
Pola súa parte, o director do Centro Cultural destacou a importancia de recuperar os catálogos porque son “documentos moi importantes que perduran no tempo e que nos permite revisar o traballo feito ao longo dos anos”. En canto á mostra, Francisco González sinalou que se trata “dun proxecto artístico que mestura fotografía e pintura, que valía moito a pena incorporalo dentro do Outono Fotográfico”.
Rubén Vilanova explicou que obra xira entorno a varios conceptos como son “a infancia e a memoria. Trátase dunha mostra que toma como punto de partida os recordos da infancia, que en moitos casos son espazos comúns a todos”. Asemade o fotógrafo salientou o carácter suxestivo da mostra: “hai que deixarse levar por ela e non afondar no que esconde”. Nesa mesma liña, Tonho Ferreiro dixo que a obra “trata de evocar e de suxerir, eses lugares da infancia que nós queremos mostrar”.
Na mostra recréanse lembranzas tan concretas e puntuais como son “os primeiros pasos”, “a mesma pedra”, “xogos prohibidos”, “a morada de verán”, entre outros recordos que farán viaxar ata a infancia a todos aqueles que se acheguen ao Centro Cultural “Marcos Valcárcel”.
En canto ao proceso de creación ambos artistas explicaron que xeralmente as obras comezábanse coa pintura e despois coa fotografía pero, a pesar de contar cunha estrutura de traballo concreta, cada peza tivo un proceso particular que modificaba esa estrutura segundo as particularidades de cada obra.
Xosé Lois Vázquez agradeceu á Deputación de Ourense que continúe a colaborar co Outono Fotográfico que “abre á sociedade a posibilidade de poder ver de forma pausada exposicións deste calibre, que xoga no terreo da fronteira que establece visualmente códigos que apenas podemos diferenciar entre a pintura e a fotografía”.

Exposición OF: "Perimetrada"
2016-11-25 - 2017-01-20 | Galería Marisa Marimón, r/Benito Vicetto, 5, baixo, Ourense, Ourense , 32004, España
La Galería Marisa Miramón inaugura el viernes 25 de noviembre a las 20 horas la exposición de Manuel Sendón «Perimetrada», organizada en colaboración con el Outono Fotográfico. Podrá visitarse hasta el 20 de enero de 2017.
Manuel Sendón (A Coruña, 1951), licenciado en Matemáticas y doctor en Bellas Artes, es en la actualidad profesor de la Facultad de Bellas Artes de Pontevedra y dirige junto con Xosé Luis Suárez Canal el Centro de Estudios Fotográficos de la Universidad de Vigo.
En sus proyectos fotográficos escoge siempre el camino más arduo, dando en ellos testimonio de lo que fotografía como una experiencia personal y nueva bajo unas determinadas circunstancias (como sucede en sus últimos proyectos), confiriéndoles un servicio casi documental. No siendo ajenos, muchos de sus proyectos, al paso del tiempo para que los espectadores no ignoren lo que va a venir.
Como explica Manuel Sendón, «Perimetrada como el proyecto anterior Mil Ríos, es producto de concebir el paisaje como una experiencia, la vivencia de un territorio bajo unas determinadas circunstancias. En este caso la costa gallega, recorriéndola lo más cerca posible del mar, a través de carreteras, pistas, caminos, playas, atajos… Después de recorrer 1.300 km en 31 etapas, y con la ayuda del GPS surge un mapa del litoral gallego, pero la imposibilidad de desplazarse siempre paralelo al mar, y en otros casos los errores, hacen que el mapa no sea, ni pretenda ser un mapa científico: es simplemente un mapa de una experiencia».
